Алонецкі ўрад

Ало́нецкі ўра́д — урад Алонецкай Карэліі, орган улады, створаны 15 мая 1918 года фінскімі інтэрвентамі для кіравання паўднёвымі раёнамі Карэліі (Алонецкай губерні), якія былі захопленыя імі падчас так званага Алонецкага паходу ў красавіку-маі 1918 годаГражданская война в Финляндии и германская интервенция 1918 г. Хронос.

Урад, які ўзначальваўся суддзёй О.Окесанам, складаўся з мясцовых прадстаўнікоў карэльскага заможнага сялянства і прадпрымальнікаў. Асноўнай задачай ураду было далучэнне паўднёвай Карэліі да Фінляндыі.

Алонецкі ўрад фактычна быў марыянетачным, бо яго дзейнасць кіравалася заснаваным у Хельсінкі Алонецкім камітэтам. Праграма ваенных і адміністрацыйных мерапрыемстваў, а таксама захопаў тэрыторый паўднёвай Карэліі, складзеная гэтым камітэтам, стала праграмай Алонецкага ўрада і была ўхваленая ўрадам Фінляндыі 30 чэрвеня 1919 года.

Фінскі ўрад нават вылучыў Алонецкаму ўраду пазыкі і іншыя выдаткі (усяго на 16 600 000 фінскіх марак) на фарміраванне Алонецкага добраахвотніцкага войска колькасцю каля 2000 чалавек, а таксама на арганізацыю Алонецкага паходу, аднак запатрабаваў гарантаваць гэтыя выдаткі прыроднымі багаццямі Алонецкага края.

Алонецкае добраахвотніцкае войска было створана ў чэрвені-ліпені 1919 года пад патранажам Алонецкага ўрада, і быў арганізаваны Алонецкі паходОлонецкое правительство Хронос. У ліпені 1919 года ўрад быў рэарганізаваны і ў яго склад быў уведзены прадстаўнік ад Фінляндыі. Аднак у жніўні 1919 года Алонецкае добраахвотніцкае войска пацярпела паражэнне, Алонецкі паход праваліўся.

У кастрычніку 1920 года Алонецкі ўрад фармальна спыніў сваё існаванне, бо яго члены ўвайшлі ў склад Карэльскага аб'яднанага ўрада.

 Гл. таксама 
 Паўночнакарэльская дзяржава
 Паўночная Інгрыя

Катэгорыя:Савецка-фінскія адносіны

Катэгорыя:Гісторыя Карэліі
Катэгорыя:Дзяржаўныя ўтварэнні часоў Грамадзянскай вайны ў Расіі
Катэгорыя:Несавецкія дзяржаўныя ўтварэнні часоў Грамадзянскай вайны ў Расіі
Катэгорыя:З’явіліся ў 1918 годзе
Катэгорыя:Зніклі ў 1920 годзе